Epeiros — Bouthrotos (Butrint) — after 163 BC (ca. 136 BC?) — Actes du colloque 1972 sur l'esclavage (1974) 164, 32 — SEG 38.489 — SEG 50.546
Region: Northern Greece (IG X) — Epeiros, Illyria, and Dalmatia 

[--------- --------] διαλεγεντος σωκλεος του γλαυκια εσσυριου περι προξενιας χαιριαι τωι διοσκουριδα τηιωι και απολογισαμενου αν εχων ευνοιαν διατελει εις το κοινον τωμ πρασαιβων και διοτι ποτιλαμφθεις επιστατας υπο αντιπατρου του αρχια υου ταν πασαν επιμελειαν μετ ευνοιας εν τε ται τεχναι και ται αλλαι αναστροφαι εις αντιπατρον ποιειται εδοξε ται βουλαι και ται εκκλησιαι τωμ πρασαιβων επαινεσαι επι [τε ται] ε[υ]νοια[ι τα]ι εις τους πρασαιβους και επι ται εις αντιπατρον επιμελειαι μετ ευνοιας προξενον τε ειμεν και ευεργεταν τωμ πρασαιβων χαιριαν διοσκουριδα τηιον και αυτον και εκγονους υπαρχειν τε αυτωι και εκγονοις και γας και οικιας εγκτασιν εμ πρασαιβιαι και ασφαλειαν και αυτοις και χρημασιν και πολεμου και ειρανας τα απο πρασαιβων και ατελειαν και εντελειαν και τα αλλα τιμια παντα οσα και τοις αλλοις προξενοις και ευεργεταις γεγραπται.